ai4bharat/Pralekha huggingface dataset:
প্রধানমন্ত্রীরদপ্তর
যুব সঙ্গমের দ্বিতীয় পর্যায়ের জন্য নাম নথিভুক্ত করতে যুবক-যুবতীদের প্রতি আহ্বান প্রধানমন্ত্রীর
নয়াদিল্লি, ০৭ এপ্রিল, ২০২৩
প্রধানমন্ত্রী শ্রী নরেন্দ্র মোদী যুবক-যুবতীদের যুব সঙ্গমের দ্বিতীয় পর্যায়ের জন্য নাম নথিভুক্ত করতে আহ্বান জানিয়েছেন।
কেন্দ্রীয় শিক্ষা মন্ত্রী শ্রী ধর্মেন্দ্র প্রধানের এক ট্যুইটের প্রত্যুত্তরে প্রধানমন্ত্রী বলেন, “আমি প্রথম দফায় আয়োজিত বিভিন্ন #YuvaSangam – এর বিভিন্ন ভিডিও এবং ছবি দেখেছি। ‘এক ভারত, শ্রেষ্ঠ ভারত’ – এর বিশেষ চিন্তাভাবনা দারুণভাবে ফুটে উঠেছে ঐ ছবি ও ভিডিও-গুলিতে। আমি যুবক-যুবতীদের এখন দ্বিতীয় দফার নাম নথিভুক্ত করার জন্য আমন্ত্রণ জানাই”।
PG/PM/SB
(
প্রধানমন্ত্রীরদপ্তর
উত্তর প্রদেশের লখিমপুর খেরিতে দুর্ঘটনায় মৃতদের স্মৃতিতে শোক প্রকাশ প্রধানমন্ত্রীর
প্রধানমন্ত্রী ত্রাণ তহবিল থেকে অর্থ সাহায্যের ঘোষণা
নয়াদিল্লি, ২৮ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী উত্তর প্রদেশের লখিমপুর খেরি জেলায় দুর্ঘটনায় মৃতদের স্মৃতিতে গভীর শোক প্রকাশ করেছেন। তিনি আহতদের দ্রুত আরোগ্য কামনা করেন।
প্রধানমন্ত্রী, প্রধানমন্ত্রী জাতীয় ত্রাণ তহবিল থেকে নিহতদের নিকটাত্মীয়ের জন্য এককালীন ২ লক্ষ টাকা ও আহতদের জন্য ৫০ হাজার টাকা অর্থ সাহায্যের কথা ঘোষণা করেছেন।
প্রধানমন্ত্রীর দপ্তর থেকে ট্যুইট বার্তায় জানানো হয়েছে, “উত্তর প্রদেশের লখিমপুর খেরির দুর্ঘটনায় আমি মর্মাহত। নিহতদের শোক-সন্তপ্ত পরিবারকে শোক জানাই। আহতদের দ্রুত আরোগ্য কামনা করি। প্রধানমন্ত্রীর জাতীয় ত্রাণ তহবিল থেকে নিহতদের নিকটাত্মীয়কে এককালীন ২ লক্ষ টাকা ও আহতদের ৫০ হাজার টাকা করে সাহায্য দেওয়া হবে: PM @narendramodi"।
PG/PM/SB
(
নারীওশিশুবিকাশমন্ত্রক
অটল চা বাগান পরিদর্শন এবং চা বাগান কর্মীদের সঙ্গে 'স্বচ্ছতা হি সেবা' কর্মসূচিতে অংশগ্রহণ কেন্দ্রীয় নারী, শিশুবিকাশ ও সংখ্যালঘু বিষয়ক মন্ত্রীর
নয়াদিল্লি, ১ অক্টোবর, ২০২৩
কেন্দ্রীয় নারী ও শিশুবিকাশ মন্ত্রী শ্রীমতী স্মৃতি জুবিন ইরানি আজ পশ্চিমবঙ্গ সফরে এসে উত্তরবঙ্গের শিলিগুড়িতে ‘স্বচ্ছতা হি সেবা’ কর্মসূচিতে অংশ নেন। বাগডোগরা বিমানবন্দরে কেন্দ্রীয় মন্ত্রীকে উষ্ণ অভ্যর্থনা জানান দার্জিলিং-এর সাংসদ শ্রী রাজু বিস্তা। এরপর কেন্দ্রীয় মন্ত্রী অটল চা বাগানের উদ্দেশে রওনা দেন এবং ‘স্বচ্ছতা হি সেবা’ কর্মসূচির অংশ হিসেবে এক ঘন্টার শ্রমদানে অংশগ্রহণ করেন। তাঁর সঙ্গে এই কর্মসূচিতে অংশ নেন চা বাগানের মহিলা শ্রমিকরা। তাঁদের সঙ্গে তিনি আলাপচারিতাও করেন।
এরপর শ্রীমতী ইরানি তেনজিং নোরগে বাস টার্মিনাসে ‘স্বচ্ছতা হি সেবা’ কর্মসূচিতে অংশ নেন। তাঁর সঙ্গে ছিলেন শ্রী বিস্তা। এই অনুষ্ঠানে বিজেপি রাজ্য সভাপতি ডঃ সুকান্ত মজুমদারও উপস্থিত ছিলেন। ভারতীয় সংবিধানের রূপকার ডঃ বি আর আম্বেদকরের মূর্তিতে পুষ্পস্তবক দিয়ে শ্রদ্ধা জানান শ্রীমতী ইরানি।
এরপর কেন্দ্রীয় মন্ত্রী বাস স্ট্যান্ডের লাগোয়া একটি চায়ের দোকানে বসেন এবং সবাইকে চা পানে আপ্যায়িত করেন। সাধারণ মানুষের সঙ্গেও কথা বলেন তিনি। এরপর, শিলিগুড়ির দাগাপাড়া ফুটবল ময়দানে একটি দলীয় কর্মসূচিতে অংশ নেন কেন্দ্রীয় মন্ত্রী।
PG/MP/DM/
(Visitor Counter : 3
কেন্দ্রীয়লোকসেবাআয়োগ
২০১৯-এর কম্বাইন্ড ডিফেন্স সার্ভিসেস পরীক্ষার -এর চূড়ান্ত ফলাফল
নয়াদিল্লি, ১ সেপ্টেম্বর, ২০২০
ইউনিয়ন পাবলিক সার্ভিস কমিশন  ২০১৯-এর সেপ্টেম্বরে কম্বাইন্ড ডিফেন্স সার্ভিসের যে পরীক্ষা নিয়েছিল তার ভিত্তিতে ১৯৬ জন প্রার্থী সফল হয়েছেন। প্রতিরক্ষা মন্ত্রকের সার্ভিস সিলেকশন বোর্ড  দেরাদুনের ইন্ডিয়ান মিলিটারি অ্যাকাডেমি, কেরলের এঝিমালার ইন্ডিয়ান ন্যাভাল অ্যাকাডেমি এবং হায়দরাবাদের এয়ারফোর্স অ্যাকাডেমিতে প্রশিক্ষণ কর্মসূচির জন্য এই প্রার্থীদের বাছাই করেছে।
ইন্ডিয়ান মিলিটারি অ্যাকাডেমির ১০০টি পদের মধ্যে ১৩টি পদ, কেরলের এঝিমালার ইন্ডিয়ান ন্যাভাল অ্যাকাডেমির ৪৫টি পদের মধ্যে ছয়টি পদ এবং হায়দ্রাবাদের এয়ারফোর্স অ্যাকাডেমির ৩২টি পদের মধ্যে তিনটি এনসিসি-র 'সি' সার্টিফিকেটধারীদের জন্য সংরক্ষিত। কমিশন লিখিত পরীক্ষায় মিলিটারি অ্যাকাডেমির জন্য ২,৬৯৯, ন্যাভাল অ্যাকাডেমির জন্য ১,৫৯২ এবং এয়ারফোর্স অ্যাকাডেমির জন্য ৬১১ জনকে যোগ্য বলে ঘোষণা করেছিল। এসএসবি প্রতিরক্ষা বাহিনীর সদর দপ্তরে পরবর্তী ধাপে এঁদের পরীক্ষা নেয়। তার ওপর ভিত্তি করে চূড়ান্ত ফলাফল প্রকাশ করা হয়েছে। তবে, প্রার্থীদের মেডিকেল পরীক্ষা এখনও সম্পূর্ণ হয়নি। এছাড়াও, সেনাবাহিনীর সদর দপ্তরে এঁদের জন্ম ও শিক্ষাগত যোগ্যতার যাচাই পর্বের প্রক্রিয়া এখনও চলছে। তাই, এই বাছাই পর্বকে প্রভিশনাল বলে বিবেচনা করা হবে। প্রার্থীদের তাঁদের জন্ম, শিক্ষাগত যোগ্যতা সহ অন্যান্য কাগজপত্র আসল এবং প্রত্যয়িত কপি নিয়ে সেনাবাহিনী, নৌ-বাহিনী ও বিমানবাহিনীর সদর দপ্তরে যোগাযোগ করতে হবে।
যদি কোন প্রার্থীর ঠিকানা পরিবর্তিত হয়, তাহলে তাঁকে দ্রুত সেনাবাহিনী, নৌ-বাহিনী বা বিমানবাহিনীর সদর দপ্তরে তা জানাতে হবে। ইউপিএসসি-র ওয়েবসাইট – http://www.upsc.gov.in এ চূড়ান্ত ফলাফল পাওয়া যাবে। তবে, প্রার্থীরা কে কত নম্বর পেয়েছেন, সে বিষয়টি অফিসার্স ট্রেনিং অ্যাকাডেমির চূড়ান্ত ফলাফল প্রকাশের পর ওয়েবসাইটে প্রকাশিত হবে। এ বিষয়ে কোন তথ্য জানার থাকলে প্রার্থীরা কমিশনের দপ্তরের 'সি' গেটে যোগাযোগ করতে পারেন। তাঁরা ব্যক্তিগতভাবে না গিয়ে  2338 5271 / 1125 এবং 011 2309 8543-তে যে কোনও কাজের দিন সকাল ১০টা থেকে বিকেল ৫টার মধ্যে ফোন করতে পারেন।
চূড়ান্ত ফলাফল দেখতে চাইলে নীচের লিঙ্কে ক্লিক করুনঃ-
https://static.pib.gov.in/WriteReadData/userfiles/CDSII_2019_FQ_PRESSNOTE.pdf
(CG/CB/DM
বিজ্ঞানওপ্রযুক্তিমন্ত্রক
শিরদাড়ার নীচের অংশের পুরনো ব্যাথা যোগের মাধ্যমে প্রশমিত হয়
নয়াদিল্লি, ১৭ জুন, ২০২১
যোগ সংক্রান্ত বিভিন্ন গবেষণায় অভিজ্ঞতাকে গুরুত্ব দেওয়া হয়। ব্যাথার উপশম করার ক্ষেত্রে এবং জীবনযাত্রার মানোন্নয়নে যোগ গুরুত্বপূর্ণ ভূমিকা নেয়।
গবেষকরা ব্যাথার প্রাবল্য পরিমাপ করে এবং দেশের নমনীয়তা পরীক্ষা করে দেখেছেন, যোগাভ্যাসের মাধ্যমে ব্যাথার প্রশমন হয়, প্রাবল্য কমে এবং শিরদাড়ার নীচের অংশে পুরনো ব্যাথায় যাঁরা ভুগছেন, তাঁদের যোগাভ্যাসের মাধ্যমে সেই সমস্যা অনেকটাই দূর হয়।
শিরদাড়ার নীচের অংশে পুরনো ব্যাথা নিয়ে নতুন দিল্লির এইমস্-এ শারীরবিদ্যা দপ্তরের অতিরিক্ত অধ্যাপক ডঃ রেণু ভাটিয়া তিন বছর ধরে গবেষণা চালাচ্ছেন।
৫০ বছর বয়সী ১০০ জন রোগীর ওপর গবেষণা চালিয়ে দেখা গেছে যে, চার সপ্তাহ যোগাভ্যাসের পর কোল্ড পেইনের সমস্যা অনেকটাই কমেছে। কোয়ান্টিটেটিভ সেন্সারি টেস্টিং– এর মাধ্যমে দেখা গেছে রোগীদের করটিকোমোটর সক্রিয় হচ্ছে এবং শরীরের বিভিন্ন অংশে নমনীয়তা বৃদ্ধি পাচ্ছে।
এইমস্ – এর রোগীদের উপর গবেষণা চালিয়ে দেখা গেছে যে, দীর্ঘদিন ধরে যোগাভ্যাস করলে ব্যাথার যেমন প্রশমন হয়, পাশাপাশি অন্যান্য নানারকমের সুফল পাওয়া যায়। এছাড়াও যোগাসনের প্রক্রিয়াটি স্বল্প মূল্যে করা সম্ভব।
CG/CB/SB
(Visitor Counter : 116
প্রধানমন্ত্রীরদপ্তর
হায়দ্রাবাদে ভারত বায়োটেকের ব্যবস্থাপনা সফর করেছেন প্রধানমন্ত্রী
নতুনদিল্লি, ২৮শে নভেম্বর, ২০২০
প্রধানমন্ত্রী শ্রী নরেন্দ্র মোদী হায়দ্রাবাদের ভারত বায়োটেকের ব্যবস্থাপনা ঘুরে দেখেছেন। কোভিডের জন্য টিকা উদ্ভাবন ও উৎপাদন প্রক্রিয়া ব্যক্তিগতভাবে পর্যালোচনা করার জন্য তিন শহরে যাওয়ার অঙ্গ ছিল এই সফর।
শ্রী মোদী ট্যুইট করে জানিয়েছেন, “ হায়দ্রাবাদের ভারত বায়োটেকের ব্যবস্থাপনায় দেশীয় পদ্ধতিতে কোভিড-১৯-এর টিকার বিষয়ে জানালেন। এ পর্যন্ত তাঁরা যা যা পরীক্ষানিরীক্ষা চালিয়েছেন, তার জন্য বিজ্ঞানীদের অভিনন্দন জানাই। তাঁদের দলটি দ্রুত উদ্ভাবনের জন্য আইসিএমআরের সঙ্গে একযোগে কাজ করছেন।“
প্রধানমন্ত্রী আজ সকালে আহমেদাবাদে জাইডাস বায়োটেক পার্ক পরিদর্শন করেন ।
তথ্যওসম্প্রচারমন্ত্রক
অস্কার অ্যাকাডেমির সভাপতি জন বৈইলি ‘ডিজিটাল ডিলেমা’র হিন্দি সংস্করণ প্রকাশ করলেন
নয়াদিল্লি, ২৯ মে, ২০১৯
অ্যাকাডেমি অফ্ মোশন পিকচার আর্টস অ্যান্ড সায়েন্সেস -এর সভাপতি জন বেইলি মঙ্গলবার দিল্লিতে এক বিশেষ অনুষ্ঠানে অ্যাকাডেমির প্রকাশন ‘ডিজিটাল ডিলেমা’র হিন্দি সংস্করণ প্রকাশ করেন। এই উপলক্ষে তথ্য ও সম্প্রচার মন্ত্রকের সচিব শ্রী অমিত খারে, বিশিষ্ট চলচ্চিত্র সম্পাদক ও অ্যাকাডেমির গভর্নর শ্রীমতী ক্যারল লিটিনটন, সিবিএফসি-র চেয়ারম্যান শ্রী প্রসূন যোশী প্রমুখ উপস্হিত ছিলেন।
ডিজিটাল ডিলেমার হিন্দি ভাষায় ই-সংস্করণ প্রকাশ করে জন বৈইলি বলেন, ভারতে চলচ্চিত্র জগতের সঙ্গে যুক্ত মানুষের কাছে আরও বেশি সংখ্যায় পৌঁছানোর লক্ষ্যে অ্যাকাডেমি প্রকাশনের হিন্দিতে অনুবাদ অত্যন্ত গুরুত্বপূর্ণ পদক্ষেপ। প্রযুক্তিগত পরিবর্তনের দরুণ চলচ্চিত্র ক্ষেত্রে বহু চ্যালেঞ্জ উপস্হিত হয়েছে। হিন্দি ভাষায় প্রকাশিত এই ই-সংকরণটি চলচ্চিত্র নির্মাতাদের সমস্যা সম্পর্কে অবগত হতে এবং উপযুক্ত পরিকল্পনা গ্রহণে সাহায্য করবে বলে তিনি অভিমত প্রকাশ করেন।
অস্কার অ্যাকাডেমির সংস্করণটির রচয়িতা মিল্ট শেল্টন এবং অ্যন্ডি মাল্টজ। সমগ্র বিশ্ব জুড়ে এই সংস্করণটি  বহু ভাষায় অনুবাদিত হয়েছে। তথ্য ও সম্প্রচার মন্ত্রকের অধীন চলচ্চিত্র সংস্করণ তথা উপযুক্ত রক্ষণাবেক্ষণের সঙ্গে যুক্ত অগ্রণী প্রতিষ্ঠান ন্যাশনাল ফিল্ম আর্কাইভ বা জাতীয় চলচ্চিত্র মহাজেফখানা অস্কার অ্যাকাডেমির সঙ্গে ‘ডিজিটাল ডিলেমা’ প্রকাশনাটির হিন্দি ভাষায় অনুবাদের জন্য এক সমঝোতাপত্র  স্বাক্ষর করে। উদ্দেশ্য হল, দেশে চলচ্চিত্র জগতের সঙ্গে যুক্ত সংশ্লিষ্ট সমস্ত পক্ষের কাছে এই আরও বেশি করে পৌঁছে দেওয়া।
SSS/BD/NS
(Visitor Counter : 183
প্রধানমন্ত্রীরদপ্তর
প্রধানমন্ত্রী প্রাক্তন কেন্দ্রীয় মন্ত্রী ও বিশিষ্ট অ্যাডভোকেট শ্রী শান্তি ভূষণের প্রয়াণে শোক প্রকাশ করেছেন
নয়াদিল্লি, ৩১ জানুয়ারি, ২০২৩
প্রধানমন্ত্রী শ্রী নরেন্দ্র মোদী প্রাক্তন কেন্দ্রীয় মন্ত্রী ও বিশিষ্ট অ্যাডভোকেট শ্রী শান্তি ভূষণের প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন :
“শ্রী শান্তি ভূষণজিকে আইনি ক্ষেত্রে অবদানের জন্য এবং অবহেলিত মানুষের জন্য সরব হওয়ার কারণে সকলে মনে রাখবে। তাঁর মৃত্যুতে গভীর শোকাহত। তাঁর পরিবারকে সমবেদনা জানাই। ওঁ শান্তি!
PG/AP/DM
(
প্রধানমন্ত্রীরদপ্তর
স্ট্যান্ড আপ ইন্ডিয়ার ষষ্ঠ বার্ষিকীতে প্রধানমন্ত্রী ভারতের উদ্যোগ শক্তিকে তুলে ধরেছেন
নয়াদিল্লি, ০৫ এপ্রিল, ২০২২
প্রধানমন্ত্রী শ্রী নরেন্দ্র মোদী স্ট্যান্ড আপ ইন্ডিয়া কর্মসূচীকে ভারতের উদ্যোগ শক্তিকে তুলে ধরার চলতি প্রয়াসের অঙ্গ হিসাবে অভিহিত করেছেন।
স্ট্যান্ড আপ ইন্ডিয়া কর্মসূচীর আজ ছ’বছর পূর্ণ হয়েছে।
প্রধানমন্ত্রী এক ট্যুইটে বলেছেন, “ভারত উদ্যোগ শক্তিতে পূর্ণ এবং স্ট্যান্ড আপ ইন্ডিয়া কর্মসূচী এই ভাবনাচিন্তাকে আরও এগিয়ে নিয়ে যাওয়ার এবং সমৃদ্ধির দিকে চালিত করার চলতি প্রয়াসের একটি অঙ্গ”।
CG/SS/SB
(
কেন্দ্রীয়মন্ত্রিসভারসচিবালয়
ক্যাবিনেট সচিবের দেশে পেঁয়াজের দাম পর্যালোচনা
নতুনদিল্লি, ৩ডিসেম্বর,২০১৯
দেশজুড়ে পেঁয়াজের মূল্য বৃদ্ধির ইস্যু পর্যালোচনা করতে ক্যাবিনেট সচিব রাজীব গৌবা গতকাল সচিবদের কমিটির এক বৈঠকে পৌরহিত্য করেন।
পেঁয়াজ উৎপাদনকারী প্রধান প্রধান ১১টি রাজ্যের মুখ্য সচিবরা এই বৈঠকে ভিডিও কনফারেন্সের মাধ্যমে যোগ দেন। পেঁয়াজের মূল্যবৃদ্ধি নিয়ন্ত্রণ করতে রাজ্য গুলি কি কি ব্যবস্থা নিয়েছে, ক্যাবিনেট সচিবকে তা জানানো হয়। সচিব রাজ্যগুলিকে নির্দেশ দেন, খাদ্য ও গণ বন্টন দপ্তর পেঁয়াজ সংগ্রহ করে তা যথাযথ মূল্যে বিক্রি করতে হবে। পেঁয়াজের সাময়িক ঘাটতির জন্য এর দামের ওঠানামা বন্ধ করতে রাজ্যগুলিকে পেঁয়াজ সংগ্রহ করার নির্দেশও দেওয়া হয়। এছাড়া পেঁয়াজ রপ্তানি এখন সম্পূর্ণ নিষিদ্ধ করা হয়েছে বলেও জানান হয়। Tweeted By @DDNewsLive
রাজ্যগুলিকে আরো জানান হয়, প্রয়োজনীয় পেঁয়াজের মজুত রাখতে, ব্যবসায়ীরা কতটা পেঁয়াজ নিজেদের কাছে রাখতে পারবেন, তাঁর উপর নিয়ন্ত্রণ করতে এবং কেউ পেঁয়াজ মজুত করলে তার বিরুদ্ধে কঠোর ব্যবস্থা গ্রহণ করতে হবে। রাজীব গৌবা জানান, পরিস্থিতি সামাল দিতে কেন্দ্র ১১হাজার মেট্রিক টন পেঁয়াজ আমদানীর অনুমতি দিয়েছে। এ মাসের শেষেই এই পেঁয়াজ এসে পৌছাবে বলে আশা করা হচ্ছে। এছাড়াও মিশর থেকে ৬হাজার মেট্রিক টন পেঁয়াজ আমদানির সিদ্ধান্ত নেওয়া হয়েছে। যা এই মাসের দ্বিতীয় সপ্তাহে পৌঁছানোর সম্ভাবনা রয়েছে।
CG/CB
(Visitor Counter : 48
প্রধানমন্ত্রীরদপ্তর
স্কোয়াশে পুরুষদের সিঙ্গলসে রৌপ্য পদক জেতায় সৌরভ ঘোষালের প্রশংসা প্রধানমন্ত্রীর
নয়াদিল্লি ৫ অক্টোবর
(হ্যাংঝৌ এশিয়ান গেমসে স্কোয়াশে পুরুষদের সিঙ্গলসে রৌপ্য পদক জেতায় সৌরভ ঘোষালকে অভিনন্দন জানিয়েছেন প্রধানমন্ত্রী নরেন্দ্র মোদী ।
এক্স হ্যান্ডেলে প্রধানমন্ত্রী বলেছেন;
“ আমাদের চ্যাম্পিয়ন খেলোয়াড় @SauravGhosal-কে স্কোয়াশে পুরুষদের সিঙ্গলসে রূপো জেতায় অভিনন্দন জানাই। তাঁর অসাধারণ নৈপূণ্য, দক্ষতা এবং সংকল্প তাঁকে এই সাফল্য এনে দিয়েছে। শৃঙ্খলা রক্ষায় অবিচল নিষ্ঠাই বৃহৎ মঞ্চে তাঁর সাফল্যের সাক্ষ্যস্বরূপ”।
PG/AB/CS…
সড়কপরিবহণওমহাসড়কমন্ত্রক
চিনির উৎপাদন কমিয়ে শক্তি ও বিদ্যুৎ ক্ষেত্রের চাহিদার দিকে তাকিয়ে কৃষিতে বৈচিত্র্য আনা হোক : কেন্দ্রীয় মন্ত্রী নীতীন গড়করি
মুম্বাই, ২৭ আগস্ট, ২০২২
চিনির বাড়তি উৎপাদন অর্থনীতির ক্ষেত্রে এক সমস্যা। প্রতি বছর পেট্রোপণ্য কিনতে আমাদের ১৫ লক্ষ কোটি টাকা খরচ করতে হয়। ফলে শক্তি ও বিদ্যুৎ ক্ষেত্রে চাহিদার দিকে লক্ষ্য রেখে কৃষিতে বৈচিত্র্য নিয়ে আসা জরুরি বলে জানিয়েছেন কেন্দ্রীয় সড়ক পরিবহণ ও মহাসড়ক দপ্তরের মন্ত্রী শ্রী নীতীন গড়করি। আজ মুম্বাইয়ে জাতীয় মন্ডলী পুরস্কারে সম্বর্ধনা অনুষ্ঠানে ভাষণ দিতে গিয়ে শিল্প মহলকে উদ্দেশ্য করে তিনি বলেন, ভবিষ্যৎ প্রযুক্তির সাহায্য নিয়ে বিকল্প জ্বালানীর ওপর আমাদের আলোকপাত করতে হবে। “যদিও জনসংখ্যার ৬৫-৭০ শতাংশ কৃষির ওপর নির্ভরশীল অথচ কৃষিতে বৃদ্ধির হার ১২-১৩ শতাংশ। আখ শিল্প এবং কৃষকরা আমাদের শিল্পের বৃদ্ধির ইঞ্জিন। চিনি থেকে রাজস্ব আদায় বাড়াতে সমন্বয় সাধন করাই হবে আমাদের পরবর্তী পদক্ষেপ। শিল্পের কাজ হবে কম চিনি উৎপাদন করে উপজাত পণ্য বেশি করে তৈরি করা। ভবিষ্যৎ প্রযুক্তিকে কাজে লাগিয়ে নেতৃত্বের শক্তিকে ব্যবহার করে জ্ঞানকে সম্পদের রূপ দিতে হবে।” এতে করে কৃষকরা কেবলমাত্র খাদ্য উৎপাদনকারীই নয় বরং শক্তি উৎপাদনকারী হয়ে উঠতে পারবেন বলেও তিনি জানান।
মন্ত্রী বলেন, আমাদের যেখানে এ বছর ২৮০ লক্ষ টন চিনির প্রয়োজন ছিল সেখানে উৎপাদন হয়েছে ৩৬০ লক্ষ টনেরও বেশি। ব্রাজিলের বর্তমান পরিস্থিতির কারণে এই বাড়তি উৎপাদনকে ব্যবহার করা সম্ভব হয়েছে। ইথানল উৎপাদনের দিকে চোখ রেখে আমাদের উৎপাদন ক্ষেত্রে বৈচিত্র্য আনতে হবে কেননা, ইথানলের বিরাট প্রয়োজন রয়েছে বলে মন্ত্রী জানান। তিনি বলেন, “গত বছর ৪০০ কোটি লিটার ইথানল উৎপাদন হয়েছে। ইথানলের উৎপাদন বৃদ্ধির দিকে তাকিয়ে আমাদের আরও অনেক উদ্যোগ নিতে হবে। শিল্পকে এখন ইথানলের চাহিদা মাফিক পরিকল্পনা গ্রহণ করতে হবে। প্রযুক্তিকে কাজে লাগাতে হবে। যেমন পাওয়ার জেনারেটর চালানোর কাজে জৈব ইথানলের ব্যবহার।” মন্ত্রী শিল্প মহলকে জানান, ভারত ফ্লেক্স ইঞ্জিন চালু করার ব্যাপারে সিদ্ধান্ত নিয়েছে। “বাজাজ, হিরো এবং টিভিএস ইতিমধ্যেই ফ্লেক্স ইঞ্জিন তৈরি করছে। অনেক গাড়ি নির্মাতাও তাদের নতুন মডেলের গাড়িতে ফ্লেক্স ইঞ্জিন ব্যবহার করবে বলে আমাদের কথা দিয়েছে।”
মন্ত্রী বলেন, রাশিয়ার গবেষকদের সঙ্গে ইথানলের ক্যালোরি মূল্য নিরূপণে আলোচনা হয়েছে। “ইথানলে ক্যালোরি মূল্য কম। ১ লিটার পেট্রোল ১.৩ লিটার ইথানলের সমান। কিন্তু রুশ প্রযুক্তি ব্যবহার করে পেট্রোলের সমপরিমান ক্যালোরি মূল্য নিরূপণ করা যায়।” মন্ত্রী বলেন, জৈব ইথানলে অটো রিক্সা চালানো যায়। নির্মাণ শিল্পক্ষেত্র হিসাবে এর ব্যবহার হয়। বিকল্প জ্বালানী হিসাবে এর ব্যবহার করা সম্ভব। জামার্নীতে জৈব ইথানলে ট্রেন চালানোর প্রযুক্তি রয়েছে। উচ্চ পরিশোধিত ইথানলকে বিমানের জ্বালানী হিসাবেও ব্যবহার করা সম্ভব। তিনি বলেন, “সিএনজি থেকে জৈব সিএনজি সস্তা। ধানের খড়, জৈব পৌর বর্জ্য থেকেও এটা তৈরি করা সম্ভব এবং তা আর্থিকভাবে আকর্ষণীয়ও বটে।” মন্ত্রী বলেন, আখ কাটতে ফসল কাটার প্রযুক্তি ব্যবহার করা যেতে পারে। “ফসল কাটার মেশিনে ইথানলকে জ্বালানী হিসেবে ব্যবহার করলে অর্থনীতির চক্রাকার গতিকে সুনিশ্চিত করা সম্ভব।”
মন্ত্রী বলেন, চিনি শিল্পের বহুবিধ সমস্যা রয়েছে। বিদ্যুতের দামের ক্ষেত্রে সর্বত্র একটা যৌক্তিকতা থাকা দরকার। কেন্দ্রীয় সরকারের নীতি মেনে অনেক রাজ্য সরকার দাম দেয়না। এই কারণবশত চিনি শিল্প আর্থিকভাবে খুব একটা স্বাচ্ছন্দ্যের মধ্যে নেই। মন্ত্রী শিল্প মহলকে বলেছেন এই সমস্যার দিকটিকে উপযুক্ত ফোরামে তোলার জন্য।
(PG/AB/NS
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সংক্রান্ত সর্বশেষ তথ্য
কেন্দ্রীয় স্বাস্থ্যমন্ত্রক বেসরকারি কোভিড টিকাদান কেন্দ্র গুলির টিকা সংগ্রহ ও তার অগ্রগতি সম্পর্কে পর্যালোচনা করেছেন
কয়েকটি রাজ্যে বেসরকারি টিকাদান কেন্দ্র গুলিতে টিকা ক্রয় এবং তা দেওয়ার ক্ষেত্রে ধীরগতি 'গভীর উদ্বেগের' কারণ হয়ে দাঁড়িয়েছে
বেসরকারি টিকাদান কেন্দ্র গুলির দ্বারা টিকা সংগ্রহ এবং দৈনিকভাবে তা প্রশাসনিক পর্যালোচনার জন্য রাজ্যগুলিকে পরামর্শ দেওয়া হয়েছে
নতুন দিল্লি, ১৪ জুলাই, ২০২১
কেন্দ্রীয় স্বাস্থ্য সচিব শ্রী রাজেশ ভূষণের পৌরহিত্যে ১৫ টি রাজ্যের স্বাস্থ্য সচিব ও টিকাদান সংক্রান্ত অন্যান্য পদস্থ আধিকারিকরা আজ এক উচ্চ পর্যায়ের বৈঠক করেছেন। বৈঠকে উত্তর প্রদেশ, মধ্যপ্রদেশ, রাজস্থান, ওড়িশা, তেলেঙ্গানা, অরুণাচল প্রদেশ, কর্ণাটক, কেরালা, তামিলনাড়ু, মহারাষ্ট্র, গুজরাট, পশ্চিমবঙ্গ, দিল্লি, পাঞ্জাব এবং হরিয়ানার প্রতিনিধিরা উপস্থিত ছিলেন। ভিডিও কনফারেন্সের মাধ্যমে এই বৈঠক অনুষ্ঠিত হয়। ওই বৈঠকে করোনা প্রতিষেধক টিকা উৎপাদনকারী দুটি সংস্থা ভারত বায়োটেক এবং সিরাম ইনস্টিটিউট অফ ইন্ডিয়ার প্রতিনিধিরাও উপস্থিত ছিলেন।
ভারত সরকারের নতুন নির্দেশিকা অনুযায়ী সারাদেশে করোনা প্রতিষেধক টিকাদান কর্মসূচী সর্বজনীনভাবে করনের জন্য প্রয়োজনীয় ব্যবস্থা সম্পর্কে আলোকপাত করা হয়। সরকারের সাম্প্রতিক নির্দেশিকা অনুসারে রাজ্য ও কেন্দ্রশাসিত অঞ্চল গুলিতে বেসরকারি টিকাদান কেন্দ্র গুলির টিকা সংগ্রহ সংক্রান্ত এবং প্রশাসনিক অগ্রগতি সম্পর্কে পর্যালোচনা করা হয়। রাজ্য ও কেন্দ্রশাসিত গুলিকে টিকার বরাত দেওয়ার জন্য কোউইন প্ল্যাটফর্ম ব্যবহার সম্পর্কে পুনরায় অবহিত করা হয়।
বেসরকারি টিকাদান কেন্দ্র গুলির মাধ্যমে করোনা প্রতিষেধক টিকা দেওয়ার ধীরগতি যথেষ্ট উদ্বেগের কারণ হয়ে দাঁড়িয়েছে বলে কেন্দ্রীয় স্বাস্থ্য সচিব উল্লেখ করেন।
উদ্বেগের ক্ষেত্রগুলি চিহ্নিত করে তা দ্রুত সমাধানের জন্য রাজ্য গুলিকে পরামর্শ দেওয়া হয়েছে। উদ্বেগের কারণ গুলির মধ্যে রয়েছে-
১) বেশকিছু বেসরকারি টিকাদান কেন্দ্র করোনা প্রতিষেধক টিকার নির্ধারিত পরিমাণের জন্য কোন ইনডেন্ট রাখেনি।
অনেক রাজ্যেই বেসরকারি টিকাদান কেন্দ্রগুলিতে টিকা সংগ্রহের বিষয়টি সহজতর করা প্রয়োজন। টিকাদানের পরিসংখ্যান দৈনিক ভিত্তিতে পর্যালোচনা করার জন্য রাজ্যগুলিকে পরামর্শ দেওয়া হয়েছে।
২) বেসরকারি টিকাদান কেন্দ্র গুলিকে টিকা ক্রয়ের বিষয়ে ইনডেন্ট সময়মতো দেওয়ার জন্য রাজ্য সরকার গুলিকে পরামর্শ দেওয়া হয়েছে।
৩) কয়েকটি রাজ্যে বেসরকারি টিকাদান কেন্দ্রগুলিকে টিকার কত ডোজ দেওয়া হয়েছে তার পরিমাণ জানানো হয়নি। এটি শীঘ্রই জানানোর জন্য পরামর্শ দেওয়া হয়েছে।
৪) বেসরকারি টিকাদান কেন্দ্র গুলিতে কত পরিমান টিকা দেওয়া হল এবং কত পরিমাণ অব্যবহৃত অবস্থায় রইল, সে ব্যাপারে তদারকির পরামর্শ দেওয়া হয়েছে।
বেসরকারি টিকাদান কেন্দ্র গুলির মাধ্যমে করোনা প্রতিষেধক টিকা দেওয়ার ধীরগতি তুলে ধরে টিকা সংগ্রহের অগ্রগতি পর্যালোচনা করার জন্য রাজ্যগুলিকে আজকের বৈঠকে পরামর্শ দেওয়া হয়েছে। কেন্দ্রীয় সরকার রাজ্যগুলিকে কি পরিমান টিকা দিচ্ছে সেটি নাগরিকদের জানানো রাজ্যগুলির কর্তব্য বলে বৈঠকে আলোচনা করা হয়েছে।
ইতিমধ্যেই কেন্দ্রীয় স্বাস্থ্যমন্ত্রক কোউইনে ইনডেন্ট স্থাপনের জন্য রাজ্যে এবং বেসরকারি টিকাদান কেন্দ্র গুলির নোডাল অফিসারদের জন্য পাঁচটি কর্মশালার আয়োজন করেছে।
CG/ SB
(Visitor Counter : 359
উপ-রাষ্ট্রপতিরসচিবালয়
উপরাষ্ট্রপতি বলেছেন বিধানসভায় জন প্রতিনিধিরা পূর্ণ সময়ের জন্য কাজ করে থাকেন
নতুন দিল্লি, ০৯ জানুয়ারি, ২০২১
বিধানসভার গুরুত্বের কথা তুলে ধরে উপরাষ্ট্রপতি তথা রাজ্যসভার চেয়ারম্যান শ্রী এম. ভেঙ্কাইয়া নাইডু বলেছেন, বিধায়ক এবং আইন প্রণয়নকারী সংস্থা সংসদীয় গণতন্ত্রে কার্যকরী ভূমিকা পালন করে, যাতে সাধারণ মানুষের মধ্যে আস্থা এবং বিশ্বাস বজায় থাকে। বিচারবিভাগীয় এবং প্রশাসনিক কাজ পরিচালনা ক্ষেত্রে বিধানসভা সিদ্ধান্ত গ্রহণে গুরুত্বপূর্ণ ভূমিকা পালন করে।
পানাজিতে আজ ‘বিধায়ক দিবস’ উপলক্ষে গোয়া বিধানসভার বর্তমান ও প্রাক্তন বিধায়কদের আয়োজিত এক অনুষ্ঠানে শ্রী নাইডু জনপ্রতিনিধিদের আইনশৃঙ্খলা মেনে কাজ করার আহ্বান জানান। তিনি বলেন, বিধায়কদের সভাকক্ষের ভেতরে ও বাইরে আদর্শ আচরণ বিধি মেনে চলা উচিত এবং কার্যকরি ভূমিকা পালন করা প্রয়োজন। তিনি বিধায়কদের ৬টি বিশেষ আদর্শ মেনে চলার পরামর্শ দেন।
উপরাষ্ট্রপতি বলেন, বিধানসভা পরিচালন এবং আইন প্রণয়মকারী সংস্থাগুলির এমন কাজ করা উচিত যাতে গণতন্ত্রের ভিত আরও বেশি শক্তিশালী হয়। তিনি বলেন, বিধায়কদের কার্যকরি ভূমিকা সংসদীয় প্রতিষ্ঠানে প্রতি মানুষের আস্থা ও বিশ্বাস জাগিয়ে তোলে। তিনি আরও জানান, দুর্ভাগ্যক্রমে বেশ কিছু বিধায়ককে বিধানসভার ভেতরে এমন আচরণ করতে দেখা যায় তাতে জনপ্রতিনিধিদের সম্পর্কে সাধারণ মানুষের মধ্যে এক নেতিবাচক ধারণা গড়ে ওঠে। এই ধরণের সমস্যা দ্রুত সমাধান করা প্রয়োজন রয়েছে বলে মন্তব্য করেন তিনি।
বিধায়কদের ব্যক্তিগত স্বার্থ ও ক্ষমতার উর্ধে উঠে সাধারণ মানুষের মঙ্গল ও কল্যাণের জন্য এগিয়ে আসার আহ্বান জানান শ্রী নাইডু। তিনি বলেন, জনগণের প্রতিনিধি বিধায়কদের কাজ কখনোই একটি সীমার মধ্যে আবদ্ধ নয় এবং আংশিক সময়ের জন্যও নয়। যাঁদের মানুষের জন্য সময় দেওয়ার নেই তাঁদের জনপ্রতিনিধি হিসেবে বিধানসভায় না যাওয়াই ভালো বলে মত প্রকাশ করেন তিনি।
আইন প্রণেতাদের ইতিবাচক ভাবধারা থাকা প্রয়োজন বলে মত প্রকাশ করে শ্রী নাইডু বলেন, জনপ্রতিনিধিদের অবশ্যই সাধারণ মানুষের আশা-আকাঙ্খা সঠিকভাবে মূল্যায়ন করা প্রয়োজন। এর জন্য সাধারণ মানুষের সঙ্গে তাঁদের যোগাযোগ আরও দৃঢ় করা দরকার রয়েছে। এর পাশাপাশি বিধানসভার ভেরতে ও বাইরে জনপ্রতিনিধিদের সঠিক আচরণ অব্যাহত রাখা, নৈতিক অখণ্ডতার ওপর ভিত্তি করে চরিত্র গঠন, সাধারণ মানুষ এবং অন্যান্য সকল পক্ষের সঙ্গে কার্যকরি যোগাযোগ বজায় রাখা প্রয়োজন বলে তিনি জানান।
উপরাষ্ট্রপতি বলেন, বিধায়কদের অবশ্যই বিধানসভার আলোচনা, বিতর্ক এবং সিদ্ধান্ত গ্রহণে অংশ নিতে হবে। তবে কোনো সিদ্ধান্ত পছন্দ নাও হতে পারে, তাই বলে সেক্ষেত্রে কখনই বাধা দেওয়া উচিত নয়। বিধানসভার কাজ সব সময় এগিয়ে নিয়ে যাওয়া প্রয়োজন বলেও তিনি মন্তব্য করেন। শ্রী নাইডু বলেন, যে কোনো বিধায়কেরই সরকারকে সমর্থন বা বিরোধিতা করার সুযোগ রয়েছে। বিধানসভায় বিরোধীদের সব কিছু অবহিত করা সরকারের কাজ। সেক্ষেত্রে সব কাজেই বরোধিতা করলে সরকার এবং দেশের ক্ষতি।
উপরাষ্ট্রপতি গোয়া সরকারের উল্লেখযোগ্য সাফল্য এবং উদীয়মান রাজ্য হিসেবে দেশের মধ্যে উল্লেখযোগ্য স্থান করে নেওয়ার জন্য ভূয়সী প্রশংসা করেন। তিনি বলেন, ঔপনিবেশিক শাসন ব্যবস্থা থেকে মুক্ত হওয়ার পর গোয়া উল্লেখযোগ্য সাফল্যলাভ করেছে। এখানে মাথাপিছু আয় এবং সাধারণ মানুষের উন্নতি সূচকে ব্যাপক পরিবর্তন লক্ষ্য করা গেছে। শ্রী নাইডু গোয়ার সমৃদ্ধশালী ঐতিহ্যের কথা তুলে ধরেন। এই রাজ্য শত বাঁধা পেরিয়ে সুস্থায়ী অর্থনীতির পথে হেটে চলেছে। তথ্য প্রযুক্তি, জৈব প্রযুক্তি, স্টার্ট আপ উদ্যোগ ক্ষেত্রে নতুন সুযোগ সুবিধা তৈরি হয়েছে বলেও উপরাষ্ট্রপতি উল্লেখ করেন।
এদিন অনুষ্ঠানে গোয়ার রাজ্যপাল শ্রী ভগৎ সিং কোশিয়ারি, মুখ্যমন্ত্রী ডঃ প্রমোদ সাওয়ান্ত, গোয়া বিধানসভার অধ্যক্ষ শ্রী রাজেশ পাটনেকর, উপ অধ্যক্ষ সহ বিধানসভার একাধিক বিধায়ক ও আধিকারিক উপস্থিত ছিলেন।
স্বাস্থ্যওপরিবারকল্যাণমন্ত্রক
লেডি হার্ডিঞ্জ মেডিকেল কলেজের সমাবর্তনে শিক্ষার্থীদের উদ্দেশ্যে ডক্টর হর্ষবর্ধনের ডিজিটাল মাধ্যমে সম্ভাষণ
নতুন দিল্লী, ১২ ডিসেম্বর, ২০২০
কেন্দ্রীয় স্বাস্থ্য ও পরিবারকল্যাণ মন্ত্রী ডক্টর হর্ষবর্ধন আজ লেডি হার্ডিঞ্জ মেডিকেল কলেজের সমাবর্তন উৎসবে শিক্ষার্থীদের উদ্দেশ্যে ডিজিটাল মাধ্যমে ভাষণ দেন। ওই অনুষ্ঠানে স্বাস্থ্য দপ্তরের রাষ্ট্রমন্ত্রী অশ্বিনীকুমার চৌবেও উপস্থিত ছিলেন।
কেন্দ্রীয় মন্ত্রী ডক্টর হর্ষবর্ধন তার ভাষণে লেডি হার্ডিঞ্জ মেডিকেল কলেজের ঐতিহ্যের কথা উল্লেখ করে বলেন, এবছর ওই কলেজের ৯৯তম ব্যাচ এমবিবিএস উত্তীর্ণ হয়েছে। যা একটি মাইলফলক বলা চলে। দেশের অন্যতম প্রাচীন এই মেডিকেল কলেজের ইতিহাসের কথা উল্লেখ করে কেন্দ্রীয় মন্ত্রী বলেন স্বাধীনতার সময় কাল পর্যন্ত দিল্লিতে এটিই ছিল একমাত্র মেডিকেল কলেজ। ১০৪ বছরের প্রাচীন এই মহিলা মেডিকেল কলেজ দেশে মহিলাদের ক্ষমতায়নের প্রতীক হিসাবে চিহ্নিত হয়ে রয়েছে। এই শিক্ষাপ্রতিষ্ঠানটি দেশের গর্ব। এখান থেকে পাশ করে যাওয়া শিক্ষার্থীরা দেশ এবং দেশের বাইরে প্রতিষ্ঠিত হয়েছেন। ভারতের প্রথম দশটি মেডিকেল কলেজের মধ্যে লেডি হার্ডিঞ্জ মেডিকেল কলেজ রয়েছে বলে কেন্দ্রীয় মন্ত্রী উল্লেখ করেন।
কোভিড জনিত পরিস্থিতিতে এই মেডিকেল কলেজের গুরুত্বের কথা উল্লেখ করে ডক্টর হর্ষবর্ধন বলেন, দিল্লিতে এটি সর্বপ্রথম প্রতিষ্ঠান যারা কোভিড চিহ্নিতকরণের জন্য নমুনা নিয়ে আরটি- পিসিআর পরীক্ষা শুরু করেছিল। প্লাজমা থেরাপির ট্রায়ালও এখানেই শুরু হয়।
কেন্দ্রীয় মন্ত্রী সমাবর্তন ভাষণে এই মেডিকেল কলেজের পরিকাঠামোগত উন্নয়নের কথা উল্লেখ করে বলেন, আগামী ৩১ মার্চের মধ্যে এই মেডিকেল কলেজের দুর্ঘটনা জরুরী বিভাগের অন্ত ও বহির্বিভাগের কাজ শেষ হয়ে যাবে। পরবর্তী পর্যায়ে নেফ্রলজি, ইউরোলজি, কার্ডিওলজি, কার্ডিওথোরাসিক সার্জারি এবং নিউরো সার্জারির মতো ক্ষেত্রে বিশেষ পরিষেবার জন্য সুনির্দিষ্ট পরিকল্পনা গ্রহণ করা হয়েছে।
কলেজের শিক্ষার্থীদের উদ্দেশ্যে ডক্টর হর্ষবর্ধন বলেন, চিকিৎসাশাস্ত্র কেবল পেশা নয় একটি বৃত্তিমূলক শিক্ষা। এই পেশায় পড়াশোনাকে থামিয়ে রাখলে চলবে না, আধুনিক চিকিৎসা ব্যবস্থা সম্পর্কে জ্ঞান বাড়িয়ে চলতে হবে।
এদিনের সমাবর্তন অনুষ্ঠানে ১৯৭ জন কে এমবিবিএস, ১২৯ জন কে পোস্ট গ্রাজুয়েট এবং সাত জনকে পোস্ট ডক্টরালহ ডিগ্রী প্রদান করা হয়।
অনুষ্ঠানে অন্যদের মধ্যে স্বাস্থ্য ও পরিবার কল্যাণ মন্ত্রকের সচিব শ্রী রাজেশ ভূষণ, স্বাস্থ্য বিভাগের মহানির্দেশক ডঃ সুনীল কুমার উপস্থিত ছিলেন।
সহযোগ মন্ত্রক
কেন্দ্রীয় মন্ত্রিসভা প্রাথমিক কৃষি ঋণ সমিতিগুলিকে কম্পিউটার চালিত করার যে সিদ্ধান্ত নিয়েছে তার জন্য প্রধানমন্ত্রী শ্রী নরেন্দ্র মোদীকে ধন্যবাদ জানালেন কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ
নয়াদিল্লি, ২৯ জুন, ২০২২
কেন্দ্রীয় মন্ত্রিসভা প্রাথমিক কৃষি ঋণ সমিতিগুলিকে  কম্পিউটার চালিত করার যে সিদ্ধান্ত নিয়েছে তার জন্য প্রধানমন্ত্রী শ্রী নরেন্দ্র মোদীকে ধন্যবাদ জানালেন কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ।
একগুচ্ছ ট্যুইটে শ্রী শাহ বলেছেন, সমবায় মন্ত্রক গঠনই হোক বা এই ক্ষেত্রের ক্ষমতায়নে গৃহীত সিদ্ধান্ত, প্রায় সব ক্ষেত্রেই প্রধানমন্ত্রী শ্রী মোদীর ‘সহকার সে সমৃদ্ধি’ কেবল শ্লোগান–ই নয়, বরং এর মাধ্যমে সমবায় ক্ষেত্রের সঙ্গে যুক্ত সংশ্লিষ্ট সকলের জীবনযাত্রায় ইতিবাচক পরিবর্তন আনতে তাঁর দৃঢ় সংকল্পই প্রতিফলিত হয়। শ্রী শাহ বলেন, প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ ৬৩ হাজার প্রাথমিক কৃষি ঋণ সমিতিকে কম্পিউটার চালিত করার গুরুত্বপূর্ণ সিদ্ধান্ত নিয়েছে। প্রকৃতপক্ষে এই সিদ্ধান্ত সমবায় ক্ষেত্রের সার্বিক বিকাশে অত্যন্ত কার্যকর প্রমাণিত হবে। দূরদৃষ্টিমূলক এই সিদ্ধান্তের জন্য প্রধানমন্ত্রী শ্রী নরেন্দ্র মোদীকে তিনি ধন্যবাদ জানান।
সাধারণ মানুষের সুবিধার্থে স্থানীয় ভাষায় সফ্টওয়্যারের বন্দোবস্ত করা হবে বলে জানিয়ে শ্রী শাহ বলেন, প্রত্যক্ষ সুবিধা হস্তান্তর, সুদ ছাড় সহায়তা কর্মসূচি, শস্য বিমা প্রকল্প তথা সার বীজের যোগানের মতো বিভিন্ন ক্ষেত্রে এই সমিতিগুলিকে নোডাল সেন্টার হয়ে উঠতে সাহায্য করবে।
PG/BD/NS
(Visitor Counter : 67
কেন্দ্রীয়লোকসেবাআয়োগ
কেন্দ্রীয় শিল্প নিরাপত্তা বাহিনী সহকারী কমান্ড্যান্ট  লিমিটেড বিভাগীয় প্রতিযোগিতামূলক পরীক্ষা ২০২১-এর চূড়ান্ত ফলাফল প্রকাশিত হয়েছে
নতুন দিল্লি, ৩১ জানুয়ারি, ২০২২
২০২১ সালের ১৪ই মার্চ কেন্দ্রীয় শিল্প নিরাপত্তা বাহিনী সহকারী কমান্ড্যান্ট  লিমিটেড বিভাগীয় প্রতিযোগিতামূলক লিখিত পরীক্ষা অনুষ্ঠিত হয়। চলতি বছরের ১৭-২০ জানুয়ারি পর্যন্ত লিখিত পরীক্ষীয় উত্তীর্ণ প্রার্থীদের ব্যক্তিত্ব যাচাইয়ের পরীক্ষা নেওয়া হয়। এই পরীক্ষার চূড়ান্ত ফলাফলের উপর ভিত্তি করে মেধা তালিকা তৈরি করা হয়েছে। মোট ২৩ জন প্রার্থী উত্তীর্ণ হয়েছেন। এর মধ্যে ১৮ জন সাধারণ শ্রেণী, ৩ জন তপশিলি জাতিভুক্ত এবং ২ জন তপশিলি উপজাতিভুক্ত।
ইউনিয়ন পাবলিক সার্ভিস কমিশনের কার্যালয়ে পরীক্ষা হল সংলগ্ন প্রাঙ্গণে একটি সুবিধা কেন্দ্র খোলা হয়েছে। যোগ্য প্রার্থীরা তাদের নিয়োগ/ পরীক্ষা সংক্রান্ত যে কোনো তথ্য কর্মদিবসে সকাল ১০টা থেকে বিকেল ৫টার মধ্যে ব্যক্তিগতভাবে যাচাই করে নিতে পারেন। প্রয়োজনে টেলিফোনও করা যেতে পারে। টেলিফোন নম্বরটি হল – 011-23385271/ 23381125 । কমিশনের ওয়েবসাইটেও এই ফলাফলের বিষয়ে বিস্তারিত তথ্য রয়েছে। ওয়েবসাইটি হল - www.upsc.gov.in. ফলাফল ঘোষণার তারিখ থেকে ১৫ দিন পর্যন্ত এই তথ্য ওয়েবসাইটে পাওয়া যাবে।
CG/SS/SKD/
(Visitor Counter : 94